Document ID: /roh_data/filtered/fineweb-2-filterrobots_roh.jsonl.gz/23960

Ina navetta transporta radund 1'800 fugitivs davent da l'insla en direcziun da Thessaloniki. Sin quest viadi prendia ella si ulteriurs 1'000 fin 1'200 fugitivs sin las inslas Leros e Kalymnos, rapportan las medias localas.
Per cuntinuar lur viadi en direcziun Macedonia stattan a disposiziun als fugitivs bus. Da là maina il viadi dals fugitivs sur la Serbia en direcziun da l'Europa dal vest.
La situaziun sin l'insla da Kos è dapi emnas tendida. Adina puspè hai dà conflicts tranter las autoritads localas ed ils fugitivs ch’arrivan sur la mar.
RR Novitads 17:00